[{"text_idx": "#000005", "text": "Mae Gwasanaethau Archifau achrededig yn sicrhau bod archifau\u2019n cael eu casglu, eu diogelu a\u2019u gwneud yn hygyrch yn y tymor hir. Achrediad yw safon ansawdd y DU sy\u2019n cydnabod perfformiad da ym mhob agwedd ar ddarparu gwasanaeth archifau. Mae cyflawni statws achrededig yn dangos bod CHCC wedi bodloni safonau cenedlaethol o ran rheoli archifau a darparu adnoddau ar eu cyfer, gofalu am ei gasgliadau unigryw, a\u2019r hyn a gynigir gan y gwasanaeth i\u2019w ystod gyfan o ddefnyddwyr."}, {"text_idx": "#000006", "text": "CHCC yw cartref y casgliad cenedlaethol o wybodaeth am amgylchedd hanesyddol Cymru o\u2019r cyfnodau cynharaf hyd heddiw. Ceir ynddo bron dwy filiwn o ffotograffau a miloedd lawer o luniadau, arolygon, adroddiadau a mapiau. Caiff y cofnodion eu cynhyrchu gan y Comisiwn Brenhinol ei hun drwy ei waith arolygu ac ymchwilio, neu ca\u0302nt eu derbyn gan lu o gynhyrchwyr allanol, gan gynnwys sefydliadau eraill sy\u2019n gweithio ym maes treftadaeth Gymreig, cyrff academaidd a masnachol, ac unigolion preifat fel rhoddion."}, {"text_idx": "#000008", "text": "Rhoddodd y Panel Achredu Gwasanaethau Archifau ganmoliaeth yn arbennig i\u2019r ymagwedd arloesol at wasanaethau digidol a phrif-ffrydio casglu digidol a oedd yn enghraifft wych o sut i ymgysylltu a\u0302 rhanddeiliaid ac ymdrin a\u0302 chasgliadau. Roedd y Panel hefyd yn gwerthfawrogi\u2019r ymdrechion meddylgar a dyfal i wneud y casgliadau\u2019n fwy hygyrch i gynulleidfaoedd amrywiol ar hyd a lled Cymru."}, {"text_idx": "#000011", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]